《淮阴夜宿二首》
唐代·孙逖

水国南无畔，扁舟北未期。乡情淮上失，归梦郢中疑。

木落知寒近，山长见日迟。客行心绪乱，不及洛阳时。

永夕卧烟塘，萧条天一方。秋风淮水落，寒夜楚歌长。

宿莽非中土，鲈鱼岂我乡。孤舟行已倦，南越尚茫茫。

作者简介：孙逖（696～761） 唐朝大臣、史学家，今东昌府区沙镇人。自幼能文，才思敏捷。曾任刑部侍郎、太子左庶子、少詹事等职。有作品《宿云门寺阁》《赠尚书右仆射》《晦日湖塘》等传世。